**ПРЕДЛОГ САТНИЦЕ ЗА РАСПОРЕД ЧАСОВА У УСЛОВИМА РЕСТРИКЦИЈЕ ЕЛЕКТРИЧНЕ ЕНЕРГИЈЕ**

**ТОКОМ ШКОЛСКЕ 2022/2023. ГОДИНЕ**

Факултету је достављен допис од Министарства рударства и енергетике Републике Србије, који се односи на мере које су установе и институције дужне да предузму у циљу смањења потрошње електричне и топлотне енергије за зиму 2022/2023. године. Захтев за предузимање мера односи на период од 1. септембра 2022. године до 31. марта 2023. године.

С обзиром на неизвесну ситуацију у погледу снабдевања потрошача топлотном и електричном енергијом у зимском периоду, предлаже се Наставно-научном већу Факултета да донесе одлуку о **реализација наставе са скраћеним часовима у случају да дође до рестрикција у снабдевању енергијом које би онемогућиле одвијање наставе по устаљеном распореду**. Према овом предлогу, настава би се на Факултету одвијала у периоду од 8.00 до 16.30 (уместо од 8.30 до 20.30). Појединачни блокови за наставу би трајали 60 минута уместо 90 минута, а број блокова за наставу у току дана би остао исти као у редовном распореду.

У случају потребе, одлуку о примени режима рада са скраћеним часовима донеће декан, а обавештење о том начину рада биће објављено на огласној табли и званичној интернет страници Факултета.

|  |  |  |
| --- | --- | --- |
| **ЧАС** | **РЕДОВНА САТНИЦА** | **САТНИЦА СА СКРАЋЕНИМ ЧАСОВИМА** |
| 1. | 08.30 – 10.00 | 08.00 – 09.00 |
| 2. | 10.15 – 11.45 | 09.15 – 10.15 |
| 3. | 12.00 – 13.30 | 10.30 – 11.30 |
| 4. | 13.45 – 15.15 | 11.45 – 12.45 |
| 5. | 15.30 – 17.00 | 13.00 – 14.00 |
| 6. | 17.15 – 18.45 | 14.15 - 15.15 |
| 7. | 19.00 – 20.30 | 15.30 – 16.30 |

Прилог:

Допис Министарства рударства и енергетике